ગેજેટ ડેસ્કઃ શાઓમી એ બુધવારે (5 સપ્ટેમ્બર) પોતાની લેટેસ્ટ રેડમી 6 સીરિઝના ત્રણ સ્માર્ટફોન્સ Redmi 6A, Redmi 6 અને Redmi 6 Pro લોન્ચ કર્યા. Redmi 6A સીરિઝનો અત્યંત પોકેટ ફ્રેન્ડલી સ્માર્ટફોન છે. રેડમી 6એ કંપનીના રેડમી 5એનું ખરા અર્થમાં અપગ્રેડ વર્ઝન છે. નવા Redmi 6Aમાં 12 નેનોમીટરવાળું પાવરફુલ હીલિયો A22 પ્રોસેસર છે. કંપનીનો દાવો છે કે, આ નવા પ્રોસેસરને કારણે આ નવો સ્માર્ટફોન રેડમી 5એ કરતાં 48 ટકા બેટરી કન્ઝમ્પશન ઘટાડે છે અને પરફોર્મન્સ 33 ટકા જેટલું ફાસ્ટ બનાવે છે. લૉ બજેટ પ્રાઇઝમાં શાઓમીએ આ સ્માર્ટફોનમાં ઇલેક્ટ્રોનિક ઇમેજ સ્ટેબિલાઇઝેશનનું ફીચર આપ્યું છે. આ ફીચરને કારણે ઓછા શેકવાળા સ્મૂધ વીડિયો શૂટ કરી શકાય છે.